Mobile World Capital Barcelona amb la col·laboració de la Generalitat de Catalunya, l'Ajuntament de Barcelona i la GSMA convoquen l'edició dels Mobile Learning Awards 2015 dins del programa mSchools.
En aquesta tercera edició hi ha tres concursos i destaca com a novetat la nova tipologia que fa referència a les aportacions al Mobile History Map.
* Degut a problemes tècnics aliens al Departament d'Ensenyament i a la Fundació Mobile World Capital Barcelona, la plataforma Mobile History Map ha estat inactiva en diverses ocasions en aquestes dues darreres setmanes.
Resolta la incidència, i per facilitar la presentació d'aportacions al Mobile History Map, s'ha decidir allargar uns dies el termini de lliurament al Concurs Mobile Learning Awards de les aportacions a la modalitat Mobile History Map.
La nova data de lliurament final serà el divendres 13 de febrer a les 12 del migdia.
La finalitat del concurs és fomentar la georeferenciació d'elements patrimonials emblemàtics de Catalunya per part dels centres docents, mitjançant les tecnologies digitals i el programari específic d'aquest projecte.
La convocatòria està oberta als centres docents de Catalunya que imparteixen educació primària i educació secundària obligatòria.
Per accedir a l'escenari del concurs, el centre ha de ser usuari de la plataforma MHM.
El CRP de la zona facilitarà l'accés al centre, i donarà assessorament si encara no heu estat donats d'alta.
Els centres participants es comprometen a respectar la legislació i reglamentació aplicables a la proposta presentada (Drets d'imatge, Llei de Propietat Intel·lectual, etc.)
L'Organitzador declina tota responsabilitat en cas de no respectar aquest marc legal.
Els centres poden presentar les propostes d'un o de diversos grups, formats per un docent i un equip d'alumnes.
Les propostes de cada grup consisteixen en 3 aportacions complertes (text, imatges, video i àudio) i en un mínim de 3 idiomes dels previstos per l'app MHM.
Les aportacions han d'estar georeferenciades sobre un mateix punt o punts diferents, a l'escenari del projecte del concurs de l'aplicació Mobile History Map, i han de seguir les recomanacions previstes en els fulls d'estil que es troben a la pestanya Tutorials i propostes didàctiques del blog del MHM.
El període d'inscripció al concurs i de lliurament de les propostes s'inicia el 10 de novembre de 2014 i finalitza el 13 de febrer (termini prorrogat*) a les 12:00 hores.
Els premis seran dotacions per als centres docents guanyadors de cada categoria.
La relació de premis per a cadascuna de les dues categories és la següent:
La finalitat del concurs és donar a conèixer les diferents vies d'integració de la tecnologia mòbil a tots els centres docents de Catalunya, mitjançant unes propostes concretes de desenvolupament i implementació.
Per això serà necessari que les propostes consisteixin en experiències s'hagin aplicat al centre o que estiguin en procés d'aplicació.
La convocatòria del concurs està oberta als professors dels centres docents de Catalunya que imparteixen els ensenyaments següents: educació infantil, educació primària, educació secundària obligatòria, batxillerat, formació professional, ensenyament d'idiomes, ensenyaments artístics, ensenyaments esportius i educació d'adults
Els participants donaran a conèixer la seva experiència amb una presentació multimèdia que descrigui el procés de disseny, desenvolupament i avaluació.
Els autors dels sis (6) treballs finalistes rebran una entrada per accedir al recinte on es celebrarà el Mobile World Congress 2015.
Addicionalment, els autors dels treballs mereixedors del primer, segon i tercer premi a l'experiència més innovadora rebran la següent relació de premis:
La finalitat del concurs és apropar les possibilitats de la narrativa audiovisual als centres docents del servei públic del sistema educatiu de Catalunya mitjançant la tecnologia mòbil i un programari de fàcil accés.
La convocatòria està oberta als centres docents de Catalunya que imparteixen els ensenyaments següents: educació infantil, educació primària, educació secundària obligatòria, batxillerat, formació professional, ensenyament d'idiomes, ensenyaments artístics, ensenyaments esportius i educació d'adults.
Els centres docents donaran a conèixer les seves propostes concretades en una narració que proposi un espot promocional del centre, en format de vídeo, on es visualitzi com es fan servir els dispositius a l'aula, desenvolupada per un grup de treball format per 1 docent responsable i 5 alumnes.
La relació de premis per a cadascuna de les tres categories és la següent:
Si teniu alguna consulta a fer, poseu-vos en contacte amb nosaltres a través del correu [EMAIL]